Άντζελα Ρέινερ

Η Άντζελα Ρέινερ (αγγλικά: Angela Rayner το γένος Bowen, 28 Μαρτίου 1980) είναι Βρετανίδα πολιτικός που υπηρέτησε ως Αναπληρώτρια Πρωθυπουργός υπό τον Πρωθυπουργό του Ηνωμένου Βασιλείου Κιρ Στάρμερ από τον Ιούλιο του 2024 μέχρι τον Σεπτέμβριο του 2025, και ως Αναπληρώτρια Ηγέτης του Εργατικού Κόμματος, από τον Απρίλιο του 2020 έως τον Σεπτέμβριο του 2025.

Από τον Μάιο του 2021 έως τον Ιούλιο του 2024 ήταν Σκιώδης Υπουργός Εργασίας, Σκιώδης Υπουργός επί των Κυβερνητικών Υποθέσεων και Σκιώδης Καγκελάριος του Δουκάτου του Λάνκαστερ. Είναι βουλευτής της Βουλής των Κοινοτήτων του Ηνωμένου Βασιλείου, με το Εργατικό Κόμμα, για την εκλογική περιφέρεια του Άστον-αντερ-Λάιν, από τον Μάιο του 2015.https://members.parliament.uk/member/4356/career

Η ίδια αυτοπροσδιορίζεται ως δημοκρατική σοσιαλίστρια. Παρόλα αυτά, θεωρείται ότι ανήκει στα πιο μετριοπαθή στελέχη του Εργατικού Κόμματος, ούσα έντονη επικρίτρια του πρώην ηγέτη των Εργατικών Τζέρεμι Κόρμπιν.https://www.thetimes.co.uk/article/big-unions-ready-to-back-angela-rayner-against-sir-keir-starmer-wms2qt2bn Επίσης, έχει σκιαγραφηθεί ως πραγματίστρια πολιτικός. Τέλος, έχει δηλώσει ότι είναι «σκληροπυρηνική σε ζητήματα νόμου, ασφάλειας και τάξης» και αυτό πηγάζει ως αποτέλεσμα της αντικοινωνικής συμπεριφοράς που είχε ως νέα, σύμφωνα με την ίδια.

 Βιογραφία 
Η Άντζελα Μπόουεν, γεννήθηκε τον Μάρτιο του 1980 στο Στόκπορτ του Μάντσεστερ της Αγγλίας, όπου και μεγάλωσε σε μια οικογένεια της εργατικής τάξης. Όπως έχει πει η ίδια, ο πατέρας της έκανε καταχρήσεις, ενώ η μητέρα της πάσχει από σοβαρά ψυχολογικά προβλήματα, και δήλωσε ότι «δεν έχει γνωρίσει ποτέ στοργή και αγάπη ως παιδί». Φοίτησε στο σχολείο "Stockport Academy" και το εγκατέλειψε σε ηλικία 16 ετών αφού έμεινε έγκυος. Αργότερα καταρτίστηκε πάνω στη Βρετανική νοηματική γλώσσα, καθώς επίσης και στη Κοινωνική Φροντίδα, στο Εκπαιδευτικό Ινστιτούτο "Stockport College".

Πριν ενασχοληθεί με την πολιτική, εργάστηκε για πολλά χρόνια ως υπάλληλος κοινωνικής φροντίδας στο Μάντσεστερ. Διετέλεσε συνδικαλιστική εκπρόσωπος της εμπορικής ένωσης "Unison", και κατόπιν περιφερειακή υπεύθυνος.

 Κατάλογος πολιτικών αξιωμάτων 

 Βουλευτής, 2015–εν ενεργεία 
 Σκιώδης Υφυπουργός Συντάξεων, 2016
 Σκιώδης Υφυπουργός Γυναικών και Ισότητας, 2016 
 Σκιώδης Υπουργός Παιδείας, 2016–2020 
 Γενική Διευθύντρια του Εργατικού Κόμματος, 2020–2021 
 Αναπληρώτρια Ηγέτης του Εργατικού Κόμματος, 2020–2025
 Αναπληρώτρια Αρχηγός της Αντιπολίτευσης του Ηνωμένου Βασιλείου, 2020–2024
 Σκιώδης Υπουργός επί των Κυβερνητικών Υποθέσεων, 2021–2024
 Σκιώδης Καγκελάριος του Δουκάτου του Λάνκαστερ, 2021–2024
 Σκιώδης Υπουργός Εργασίας, 2021–2024

 Παραπομπές 

Κατηγορία:Βρετανοί πολιτικοί
Κατηγορία:Μέλη της Βουλής των Κοινοτήτων (Ηνωμένο Βασίλειο)
Κατηγορία:Πολιτικοί του Εργατικού Κόμματος (Ηνωμένο Βασίλειο)
Κατηγορία:Άγγλοι πολιτικοί